CELEX: 62009CN0037
Language: lv
Date: 2009-01-28 00:00:00
Title: Lieta C-37/09: Prasība, kas celta 2009. gada 28. janvārī — Eiropas Kopienu Komisija/Portugāles Republika

4.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 82/17
            
         Prasība, kas celta 2009. gada 28. janvārī — Eiropas Kopienu Komisija/Portugāles Republika
   (Lieta C-37/09)
   (2009/C 82/31)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāvji — J.-B. Laignelot, S. Pardo Quintillán un P. Guerra e Andrade)
   
      Atbildētāja: Portugāles Republika
   Prasītājas prasījumi:
   
               —
            
            
               atzīt, ka, pirmkārt, neveicot vajadzīgos pasākumus, lai nodrošinātu, ka atkritumi, kas apglabāti Lourosas [Lourosa] apvidū esošajās raktuvēs “dos Limas”, “dos Linos” un “dos Barreiras”, tiktu reģenerēti vai iznīcināti, neapdraudot cilvēku dzīvību, nekaitējot videi un, it īpaši, neapdraudot ūdeņus un augsni, nedz nodoti privātam vai publiskam atkritumu savācējam vai uzņēmumam, kas uzņemtos tos iznīcināt vai reģenerēt, un, otrkārt, neveicot vajadzīgos pasākumus, lai ierobežotu Direktīvas 80/68/EEK II saraksta vielu ievadīšanu gruntsūdeņos, tādējādi izvairoties no ūdens piesārņošanas ar šīm vielām, Portugāles Republika nav izpildījusi Eiropas Parlamenta un Padomes 2006. gada 5. aprīļa Direktīvas 2006/12/EK par atkritumiem, ar kuru kodificēta Padomes 1975. gada 15. jūlija Direktīva 75/442/EEK par atkritumiem, 4. un 8. pantā, kā arī Padomes 1979. gada 17. decembra Direktīvas 80/68/EEK par gruntsūdeņu aizsardzību pret dažu bīstamu vielu radītu piesārņojumu 3. un 5. pantā paredzētos pienākumus;
            
         
               —
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   Kopš 1980-ajiem gadiem slēgtajās raktuvēs tika apglabāti dažādas izcelsmes atkritumi bez jebkādas iestāžu uzraudzības. Atkritumu izgāšana raktuvēs turpinājās līdz 2004. gada februārim. Piekļūšana šīm vietām netika liegta līdz 2004. gada jūnijam.
   Ūdens analīzes dažādās agrāko raktuvju teritorijas vietās uzrādīja satraucošus ķīmiskā piesārņojuma līmeņus. Minētās teritorijas gruntsūdens slānis ir piesārņots.
   Ilgus gadus Portugāles valsts pārvaldes iestādes neveica vajadzīgos pasākumus, lai liegtu neidentificētiem atkritumu turētājiem tos izmest un atstāt slēgtajās raktuvēs. Tās neuzraudzīja nedz atkritumu izkraušanu un atstāšanu raktuvēs, nedz to iznīcināšanu.
   Otrkārt, Portugāles valsts pārvaldes iestādes nav veikušas vajadzīgos pasākumus, lai liegtu indīgu un kaitīgu vielu ievadīšanu gruntsūdeņos. Tās neveica iepriekšēju pārbaudi attiecībā uz tādu atkritumu apglabāšanu, ar kuriem gruntsūdeņos netieši varētu tikt izmestas kaitīgas vielas. Tās neuzraudzīja arī atkritumu izmešanu virszemē.